**SPRÁVA ŠTÁTNYCH HMOTNÝCH REZERV SLOVENSKEJ REPUBLIKY**

Pražská 29, 812 63 Bratislava

Nadlimitná zákazka podľa § 66 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Príloha č. 9 – Súhlas so spracovaním osobných údajov**

**SÚŤAŽNÉ PODKLADY**

**„časť A – Pokyny pre uchádzačov“**

Zákazka:

**„Chirurgická maska (opakovateľne použiteľná)“**

**Súhlas so spracúvaním osobných údajov**

udelený v zmysle zákona č. 18/2018 Z. z. o ochrane osobných údajov a Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov

Týmto ja, ............................................................... dátum narodenia: ......................, trvale bytom

.........................................................................................................................

(ďalej aj ako „dotknutá osoba“)

**udeľujem súhlas so spracúvaním svojich osobných údajov**

prevádzkovateľovi, Správe štátnych hmotných rezerv SR, Pražská 29, 812 63 Bratislava.

Rozsah spracovávaných osobných údajov: meno, priezvisko, dátum narodenia, rodné číslo, emailová adresa, telefónne číslo, podpisu, údajov týkajúcich sa uznania viny za trestné činy a priestupky vyplývajúce z výpisu z registra trestov, údajov týkajúcich sa môjho vzdelania, resp. všetkých osobných údajov, ktoré poskytujem prevádzkovateľovi na základe vyhlásenej zákazky prevádzkovateľa.

Účelom spracúvania osobných údajov je:

umožniť spoločnosti ........................................................... („spoločnosť“)

* zúčastniť sa procesu verejného obstarávania v zmysle zákona č. 343/2015 Z.z. o verejnom obstarávaní;
* preukázanie splnenia podmienok účasti spoločnosti vo verejnom obstarávaní v zmysle zákona č. 343/2015 Z.z. o verejnom obstarávaní (tzv. osobné postavenie, finančné a ekonomické postavenie, technická spôsobilosť alebo odborná spôsobilosť a iné podmienky podľa vyššie uvedeného Oznámenia o vyhlásení verejného obstarávania a súťažných podkladov;

Súhlas udeľujem na dobu neurčitú.

V súvislosti s poskytnutím mojich osobných údajov prevádzkovateľovi zároveň svojim podpisom potvrdzujem, že prevádzkovateľ mi transparentne, stručne, jasne a zrozumiteľne poskytol všetky informácie o spracúvaní mojich osobných údajov podľa § 19 zákona č. 18/2018 Z.z. už v Oznámení o vyhlásení verejného obstarávania a v súťažných podkladoch.

V ............................. dňa .........................

.......................................

 Dotknutá osoba

**Informácie o spracovávaní osobných údajov dotknutých osôb**

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať informácie podľa článku 13 GDPR resp. ust. § 19 zákona č. 18/2018 Z.z. o ochrane osobných údajov.

Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje.

Pri spracúvaní osobných údajov sa verejný obstarávateľ riadi primárne všeobecným nariadením EÚ o ochrane osobných údajov(“**GDPR**”) a ustanoveniami Zákona o ochrane osobných údajov.

***Údaje o prevádzkovateľovi:***

prevádzkovateľom je verejný obstarávateľ Správa štátnych hmotných rezerv SR, Pražská 29, 812 63 Bratislava

***Z akého dôvodu verejný obstarávateľ osobné údaje spracováva:***

Spracúvanie osobných údajov je nevyhnutné pre vykonanie procesu verejného obstarávania tak, ako ho definuje zákon č. 343/2015 Z.z. o verejnom obstarávaní. V rámci tohto procesu musia uchádzači vo verejnom obstarávaní spolu s predložením ponuky preukázať i tzv. osobné postavenie, finančné a ekonomické postavenie, technickú spôsobilosť alebo odbornú spôsobilosť. V rámci splnenia podmienok účasti vo verejnom obstarávaní uchádzači predkladajú množstvo dokladov, ktoré obsahujú osobné údaje fyzických osôb, s ktorými sa verejný obstarávateľ oboznamuje, musí ich preskúmať a vyhodnotiť. Právnym základom spracovania osobných údajov, ktoré mu uchádzači poskytnú je v prvom rade zákon, ktorým je zákon č. 343/2015 Z.z. o verejnom obstarávaní („VO“). Jedná sa teda o právny základ "plnenie zákonnej povinnosti" podľa čl. 6 ods. 1 písm. c) GDPR. Poskytnutie osobných údajov je zákonnou požiadavkou, ktorá je nevyhnutná v konečnom dôsledku na uzatvorenie zmluvy. V prípade, ak by dotknutá osoba osobné údaje neposkytla, verejný obstarávateľ by nemohol overiť splnenie podmienok osobného postavenia fyzických osôb a nemohol by usúdiť, či uchádzač splnil podmienky účasti vo verejnom obstarávaní.

***Komu verejný obstarávateľ osobné údaje sprístupňuje:***

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere napr. svojim zamestnancom, osobám, ktoré poveruje vykonaním jednotlivých úkonov. Keďže v zmysle zákona o VO sa jednotlivé fázy/procesy VO vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese VO, že budú zverejnené vo vestníku VO vedenom Úradom pre verejné obstarávanie a tiež v Úradnom vestníku EÚ. V súvislosti so zverejňovaním ponúk, zmlúv a ostatných dokladov si prosím prečítajte tú časť výzvy a súťažných podkladov, ktoré od uchádzačov žiadajú poskytnutie ponuky v elektronickej podobe s takými úpravami, ktoré znemožňujú identifikáciu fyzickej osoby podľa identifikátorov, ktorými je rodné číslo, dátum narodenia, vlastnoručný podpis a tiež napríklad údajov o spáchaných trestných činov a priestupkov, ktoré vyplývajú z výpisu z registra trestov. Tieto údaje by mal uchádzač v elektronickej verzii prekryť takým spôsobom, aby podľa nich nemohlo dôjsť k identifikácii a individualizácii konkrétnej fyzickej osoby v rámci ich sprístupnenia verejnosti vo vestníkoch. Zverejnenie týchto údajov vo verejne prístupných vestníkoch by totiž mohlo spôsobiť ujmu na právach fyzickej osoby a nie je v súlade so zásadami spracovávania osobných údajov, ktorými je minimalizácia spracovávania a rozsahu, ktorý je nevyhnutný na zverejnenie a zároveň dodržanie transparentnosti procesu VO.

***Do ktorých krajín prenáša verejný obstarávateľ osobné údaje?***

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

***Ako dlho uchováva verejný obstarávateľ Vaše osobné údaje?***

Osobné údaje uchováva verejný obstarávateľ najviac dovtedy, kým je to potrebné na účely, na ktoré sa osobné údaje spracúvajú. V prípade, ak sa uchádzač VO len zúčastní, avšak nie je víťazom, s ktorým je uzatvorená zmluva, jeho osobné údaje sa budú spracovávať najdlhšie po dobu 5 rokov odo dňa ukončenia VO. Toto je totiž doba, počas ktorej môže Úrad pre verejné obstarávanie vykonať dohľad nad verejným obstarávaním. Uchovávanie dokumentov o VO je preto zákonnou povinnosťou verejného obstarávateľa. V prípade, ak dôjde k uzatvoreniu zmluvy, účtovné podklady je potrebné uchovávať po dobu 10 rokov, v zmysle zákona o účtovníctve a iných právnych predpisov. V prípade, ak má verejný obstarávateľ povinnosť postupovať v súlade so zákonom o archívoch a registratúrach, musí naplniť i požiadavky daného právneho predpisu. V každom prípade však verejný obstarávateľ uchováva dokumenty s osobnými údajmi najdlhšie po dobu ustanovenú osobitnými právnymi predpismi.

***Ako o Vás získava verejný obstarávateľ osobné údaje?***

Osobné údaje získava verejný obstarávateľ výlučne od dotknutých osôb, t.j. dotknuté osoby mu ich sami poskytnú ako súčasť ponuky vo verejnom obstarávaní.

***Aké práva má dotknutá osoba?***

Ak ste predložili do procesu verejného obstarávania svoje osobné údaje v takom rozsahu, že je na základe nich možná Vaša priama alebo nepriama identifikácia, ste dotknutá osoba. Ako osoba, ktorej osobné údaje sa spracovávajú máte právo kedykoľvek požadovať prístup k Vašim osobných údajom, právo žiadať ich opravu (ak sú nesprávne, alebo sa zmenili), máte právo požiadať o vymazanie Vašich osobných údajov, ak už neexistuje dôvod, pre ktorý by sme ich mali spracovávať, právo požadovať obmedzenie ich spracovávania, právo namietať proti ich spracovávaniu a za určitých okolností žiadať prenos týchto údajov. V prípade, ak sa domnievate že spracovávaním Vašich údajov bol porušený zákon o ochrane osobných údajov alebo nariadenie GDPR, máte právo podať sťažnosť dozornému orgánu, ktorým je Úrad na ochranu osobných údajov SR, Hraničná 12, Bratislava. V prípade, ak chcete uplatniť svoje práva, môžete tak urobiť u verejného obstarávateľa (prevádzkovateľa).